יש אופציה להגיש בקשה למבחני דפ''ר חוזרים. את הבקשה מגישים באזור האישי עם הסבר שכולל מדוע לדעתכם מגיע לכם מבחן חוזר וצירוף של גיליון הציונים שלכם. בקשתכם תאושר במידה ויש לכם ממוצע 80 במקצועות מתמטיקה (4-5 יחידות), פיזיקה, כימיה, רובוטיקה, סייבר, ביוטכנולוגיה וכו', או ממוצע 90 במקצועות ההומניים או ב-3 יחידות מתמטיקה. אישור הבחינה מותנה בציון דפ''ר 70 ומטה, והציון הגבוה מבין המבחנים יילקח. ניתן לגשת למבחן דפ''ר חוזר רק פעם אחת. בשל כך, חשוב מאוד לעבור אותו כשאתם במיטבכם – בריאים, שבעים ואחרי שנת לילה טובה. לכן, אם חליתם או שהתעוררה בעיה כלשהי, עדיף לבקש לדחות את תאריך הצו.